Йеронимус Бош
Йеронимус Бош (; , транскрибирано в някои източници също като Хиеронимус Бос или Хиеронимус Босх) е брабантски художник от 15 и 16 век. Повечето от картините му изобразяват греховете и моралните падения на хората. Бош използва образи на демони, полухора, полуживотни и машини, за да пробуди чувството на страх и обърканост и за да изобрази човешкия облик на злото. Картините му съдържат множество детайлни и подробни символни фигури, някои от които са заимствани от иконографията,

Биография 
Роден в семейство на брабантец и германка, той прекарва по-голямата част от живота си в 'с-Хертогенбос, град в херцогство Брабант, днес в южната част на Нидерландия. Дядо му, баща му и трима от чичовците му били художници. През 1463 година в града избухва пожар, при който изгарят над 4000 къщи и на който 13-годишният тогава Бош вероятно става свидетел. Предполага се, че ужасът от пожара е в основата на по-нататъшната мания на Бош по Ада. През 1488 г., когато вече е утвърден като художник, той се присъединява към „Братството на Богородица“ – консервативна религиозна секта, която имала 40 членове само в 'с-Хертогенбос, а в цяла Европа – около 7000.

Бош никога не датира картините си и се подписва само на някои от тях. Днес са се запазили само 25 от тях. След смъртта му, испанският крал Филип II купува много от тях. Като резултат от това, днес „Градината на земните удоволствия“ се намира в музея Прадо в Мадрид.

По-известни творби на Бош са:
 „Корабът на глупците“,
 „Извличане на камъка на глупостта“,
 „Седемте смъртни гряха“,
 „Завръщането на блудния син“
Йеронимус Бош оказва голямо влияние на по-късните фламандски художници, особено на Питер Брьогел Стария.

В средата на XVI в. или десетилетия след смъртта на Бош, започва широко движение по възраждане на причудливите образи от фантазията на брабантския живописец. Този интерес към неговите творби се дължи на разпространението на копия чрез гравюри, особено тези създадени от Питер Брьогел Стария. Това увлечение продължава няколко десетилетия. Успехът на гравюрите, направени по мотиви на Бош, предизвиква всевъзможни подражания и реплики (дори съзнателни фалшификации). Всички тези изображения са с изобилие на чудесни и чудовищни създания. Особен успех имат гравюрите, илюстриращи пословици и сцени от народния живот.

Творчество

Триптихи 
Бош създава няколко триптиха върху съединени дървени плоскости.

 Най-известният от тях е „Градината на земните удоволствия“. Лявото крило на този триптих изобразява Рая с Адам и Ева и множество чудновати животни, средното – земните удоволствия с много голи фигури и чудновати плодове и птици, а дясното – Адът с ужасяващи наказания за различните видове грешници. Когато двете крила са затворени, от външната им страна е изобразено сътворението на света в тъмни краски.

 Сред другите известни триптихи е „Изкушението на Свети Антоний“.

 Алегорична е централната част от триптих „Каруцата със сеното“.

Повърхността на тези картини е груба. Това контрастира с традиционния фламандски стил на рисуване, където гладката повърхност се опитва да прикрие факта, че картината е човешко дело.

Към края на живота си Бош сменя стила си и създава картини с малък брой големи фигури.

Фрагменти от несъхранени триптихи

Картини

Графики 
С голяма доза на достоверност, авторството на Йеронимус Бош е установено само по отношение девет рисунки.

Музеи 
Творбите на Бош се съхраняват в следните музеи:
 Прадо, Мадрид
 Музей Ласаро Галдиано, Мадрид
 Манастир Сан Лоренсо дел Ескориал
 Лувър, Париж
 Музей Бойманс ван Бьонинген, Ротердам
 Музей за изящни изкуства (Гент), Гент
 Музей Грунинге, Брюге
 Кралски музеи на изящните изкуства на Белгия, Брюксел
 Музей на историята на изкуството, Виена
 Академия за изобразителни изкуства (Виена), Виена
 Галерия Албертина, Виена
 Художествен институт „Щедел“, (Франкфурт на Майн)
 Берлинска картинна галерия, Берлин
 Гравюрен кабинет (Берлин), Берлин
 Национален музей за древно изкуство (Лисабон), Лисабон
 Кунстхале, Хамбург
 Дворец на дожите, Венеция
 Национална галерия за изкуства, Вашингтон, Вашингтон (окръг Колумбия)
 Художествен музей (Сао Пауло) МАSP, Сан Паоло

Източници

Външни препратки 

Бош, Йеронимус
Бош, Йеронимус